Юсуф Дзікеч

Юсуф Дзікеч (; нар. 1 студзеня 1973, Гёксун) — турэцкі стралок, чэмпіён свету і Еўропы, удзельнік пяці Алімпійскіх гульняў (2008, 2012, 2016, 2020, 2024).

 Біяграфія 
Скончыўшы школу ў Гёксуне, у 1994 годзе паступіў у жандармскае вучылішча ў Анкары, пасля заканчэння якога служыў у часцях Турэцкай жандармерыі ў Мардзіне. Выказваліся здагадкі, што, праходзячы службу ў гэты час у гэтым месцы, Дзікеч не мог не браць удзелу ў падаўленні нацыянальнага руху ў Турэцкім Курдыстане, звязаным са шматлікімі парушэннямі правоў чалавека; сам спартсмен ніяк не каментаваў гэтыя абвінавачванні«Я начал заниматься спортом очень поздно». Кто такой Юсуф Дикеч, ставший мемом Олимпиады // Русская служба Би-Би-Си, 6.08.2024.. У 1999—2000 гадах працягнуў прафесійную адукацыю і атрымаў званне сяржанта, затым на працягу года служыў у СтамбулеAstsubay Yusuf Dikeç’in başarisi // Türkiye Emekli Astsubaylar Derneği, 1.07.2013..

Пачаў спартыўную кар’еру ў 2001 годзе. У 2006 годзе на міжнародных гульнях вайскоўцаў у Нарвегіі ён выйграў золата ў стральбе з адвольнага пісталета.

У 2008 годзе ўпершыню выступіў на Алімпіядзе. Дзікеч выступаў у стральбе на 10 метраў з пнеўматычнага пісталета (44-е месца) і ў стральбе з пісталета на дыстанцыі 50 метраў (22-е месца).

Праз чатыры гады, у Лондане выступаў у тых жа дысцыплінах і заняў у іх 27-е і 13-е месца адпаведна.

У 2013 годзе, на чэмпіянаце Еўропы ў Осіеке Дзікеч заваяваў два асабістых і адно каманднае золата, а таксама два сярэбраныя медалі ў камандных турнірах. У тым жа годзе на хатніх Міжземнаморскіх гульнях заваяваў сярэбраны і бронзавы медалі.

11 верасня 2014 года упершыню ў кар’еры заваяваў медаль чэмпіянату свету, стаўшы сярэбраным прызёрам у стральбе з пнеўматычнага пісталета і прайграўшы толькі карэйскаму стрэлку Чын Джон Аб.

На Алімпійскіх гульнях 2024 разам са сваёй напарніцай Севал Ілайдай Тархан заваяваў сярэбраны медаль у змешаных камандных спаборніцтвах па стральбе з пнеўматычнага пісталета з 10 м, саступіўшы ў фінале камандзе Сербіі. Дзікеч атрымаў увагу ад гледачоў, страляючы без карэкціруючых лінзаў або ачкоў, з двума адкрытымі вачыма, трымаючы свабодную руку ў кішэні.

Пасля гэтага поспеху стралковы комплекс у турэцкім горадзе Мардзін быў перайменаваны ў гонар Дзікеча і яго напарніцыMersin’deki atıcılık kompleksine Yusuf Dikeç ile Şevval İlayda Tarhan’ın adı verildi // TRT Haber, 4.08.2024..

 Крыніцы 

 Спасылкі 

 Профіль на сайте ISSF

Катэгорыя:Чэмпіёны свету па стральбе